PR:Mielenosoittajat Talvivaaran portilla

Tiedote 14.11.2014 / Stop Talvivaara -kansanliike

Kansalaisadressissa yli 50 000 allekirjoittajaa - lähetystö odottaa pääministeriä Talvivaaran portilla
Talvivaaran kaivoksen hallittua alasajoa vaativassa kansalaisadressissa on jo useamman sadan yli 50 000 allekirjoitusta. Kansanliike on pyytänyt mahdollisuutta luovuttaa vetoomus pääministeri Alexander Stubbille tänään perjantaina 14.11.2014 pääministerin saapuessa ympäristö-, työ- ja elinkeinoministereiden Grahn-Laasonen, Ihalainen ja Vapaavuori kanssa Sotkamoon. Kainuun ELY-keskuksen kautta valtioneuvostosta kuitenkin viestittiin, ettei ministeriryhmällä ole aikataulussaan minuuttiakaan vetoomuksen vastaanottamiseen, toisena perusteluna oli että siitä muodostuisi kuluja.

Kaivoslähetystö on tänään tästä huolimatta paikalla Talvivaaran portilla tarjoamassa ministeriryhmälle mahdollisuutta ohi ajaessaan vetoomus vastaanottaa. Paikalla lähetystöstä ovat muun muassa Hannu Hyvönen, Raili Eskelinen ja Reino Rönkkö.

Lisätiedot puhelinnumerosta: +358 400-216302